ru ru ru ru ru en tt kk en kk kk kk kk kk kk kk kk kk kk kk kk kk uk ru kk bg ru ru ru ru ru kk ru ru kk ru uk kk kk kk en kk kk kk kk kk ru ru ru kk kk kk ru ru kk kk en kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk en tt kk kk en kk en en kk en kk kk kk en ru ru en en ru
АвтомобилиАстрономияБиологияГеографияДом и садДругие языкиДругоеИнформатикаИсторияКультураЛитератураЛогикаМатематикаМедицинаМеталлургияМеханикаОбразованиеОхрана трудаПедагогикаПолитикаПравоПсихологияРелигияРиторикаСоциологияСпортСтроительствоТехнологияТуризмФизикаФилософияФинансыХимияЧерчениеЭкологияЭкономикаЭлектроника
ҰБТ-2017 ЖАҢА ФОРМАТ: ҰТО ұсынысы
ҰТО ұсынған емтиханның жаңа форматының 2004-2016 жылдары өткізілген дәстүрлі ҰБТ-дан айырмашылығы келесіде:
1) Қазақстан Республикасының жоғары оқу орындарында жоғары білім алғысы келетін талапкерлер таңдаған мамандықтарына сәйкес екі бейіндік пән бойынша емтихан тапсырады.
2) Талапкерлер бейіндік пәндерді бір күнде емес, бөлек-бөлек әр пәнді әр күні тапсырады.
3) Талапкер қанша пәннен емтихан тапсырамын десе, өз еркі. Бір пән бойынша емтиханды бір күні, екінші бейіндік пәнді басқа күні тапсыра алады (әр пән бойынша емтихандарды жеке-жеке тапсыру талапкерлерге мамандықтарды көбірек таңдауға мүмкіндік береді).
4) Емтиханды бір немесе бірнеше рет тапсыруға болады. Әр талапкер бір жылдың ішінде емтиханды үш рет тапсыра алады: мемлекеттік грантты иелену байқауына қатысу үшін екі тестілеудің (наурыз, шілде) біреуінің қорытындысын ұсына алады; ақылы негізде жоғары оқу орындарына түсу үшін ҰБТ-ны тамыз айында тапсыруға болады.
Жоғары білім мамандықтарына сәйкес келетін бейіндік пәндер туралы ақпарат
Төменде жоғары білім мамандықтарына сәйкес келетін бейіндік пәндер мысалдары берілген (1 кесте).
1-кесте. Жоғары білім мамандықтарына сәйкес келетін бейіндік пәндер мысалдары
Бұл кестеде әр мамандықтың ерекшелігіне сәйкес екі бейіндік пән көрсетілген. Талапкерлердің бұл пәндер бойынша тереңдетілген білімдерін тексеру әр мамандық бойынша болашақ кәсіби маман дайындауға үлкен мүмкіндіктер береді (Бейіндік пәндердің толық кестесі 3 қосымшада берілген).
Жоғары білім мамандықтарын бейіндік пәндер бойынша жүйелесе, келесідей бейіндік пәндер жиыны шығады (2 кесте).
2-кесте. Жоғары білім мамандықтарына сәйкес келетін бейіндік пәндер тізімі
Қазақстан тарихы + дүние жүзі тарихы
Оқыту тілі (қазақ немесе орыс тілі) + әдебиет
Оқыту тілі (қазақ немесе орыс тілі) + шет тілі
Биология + оқыту тілі (қазақ немесе орыс тілі)
Жоғарыда берілген кесте бойынша, талапкер математика мен физика пәндерінен емтихан тапсырған жағдайда, 45 мамандықтың ішінен қалаған мамандығын таңдауына болады. Сол секілді басқа да пәндердің жиынтықтары 2 кестеде көрсетілген мамандықтар санына сәйкес үлестіріле береді.
Жоғары оқу орындарына түсу емтихандарының жоғарыда айтылып өткен форматын 2017 жылдан бастап енгізуді ұсынамыз. Осы форматқа өзгеріс 2020 жылға дейін енгізілмейді. Емтиханның осы форматына өзгерісті 2020 жылы орта білім мазмұнын жаңартуға байланысты енгізуді ұсынамыз. Жаңа бағдарлама бойынша оқыған оқушылар Орта білімнің мазмұнын жаңарту жоспарына сәйкес, 2019-2020 оқу жылы мектеп бітіреді. Соған байланысты ҰБТ форматына өзгерістер енгізуге болады.
Негіздеме.ҚР Үкіметінің қаулысымен бекітілгенМемлекеттік жалпыға міндеттістандарты бойынша (2016 жылғы 13 мамырдағы № 292.)[1], «Стандарт» қолданысқа кезең-кезеңімен енгізіледі:
1) 2018 жылғы 1 қыркүйектен бастап 10 сыныптарда;
2) 2019 жылғы 1 қыркүйектен бастап 11 (12) сыныптарда.
Демек, жаңа оқу бағдарламамен оқыған оқушылар мектепті 2019-2020 оқу жылы бітіреді.
«Стандарт жалпы орта білім беру ұйымдарында бітіру емтихандарына және жоғары оқу орындарына қабылдауды ұйымдастыруға арналған бақылау-өлшеуіш материалдарын әзірлеу үшін негіз болып табылады». Сондықтан ҰБТ форматына 2020 жылы өзгерістер енгізуге болады.
ҰБТ-2020 емтиханы форматы: ұсыныс
2020жылдан бастап ҰБТ барысында талапкерлердің білімдерін бейіндік пәндер бойынша емес, кең көлемдегі білік пен дағдыларын тексеру қолға алынбақшы. Емтиханның бұл форматы халықаралық тәжірибені сараптау нәтижесінде құрастырылған.
Әлемде емтихандарды өткізу рәсімі сол елдің білім жүйесінің ерекшеліктеріне тікелей байланысты. Түлектерді жоғары оқу орындарына қабылдау мәселесі бойынша халықаралық тәжірибені сараптау нәтижесінде емтихандарды өткізу форматына сәйкес елдерді келесідей екі топқа бөлуге болатыны анықталды:
1) жоғары оқу орындарына қабылдау емтихандары жоқ елдер;
2) мектеп бітірушілерін атестаттау емтихандары жоқ елдер;
3) мектеп бітірушілерін атестаттау емтихандары мен жоғары оқу орындарына қабылдау емтихандары біріктіріліп өткізілетін елдер;
4) мектеп бітірушілерін атестаттау емтихандары мен жоғары оқу орындарына қабылдау емтихандары бөлек өткізілетін елдер.
Біздің жағдайда мектеп бітірушілерін атестаттау емтихандары мен жоғары оқу орындарына қабылдау емтихандары бөлек өткізілетін елдердің тәжірибесі қарастырылады. Жапония, Израиль, АҚШ елдерінде өткізілетін емтихандардың форматы, мазмұны бойынша қысқаша ақпарат:
1) Жапонияда жоғары оқу орындарына түсу үшін талапкер екі түрлі емтихан тапсырады: бірінші емтихан ­­­– ­барлық талапкерлерге ортақ өткізіледі. Әр талапкер өзінің таңдаған жоғары оқу орнына және мамандығына сәйкес 12 пәннің ішінен (арнайы тізім бойынша) пәндерді таңдап, сол пәндерден тест тапсырады. Ең мықты жоғары оқу орнына түсу үшін кем дегенде 5 пәннен тест тапсыру қажет; екінші емтихан әр жоғары оқу орнында жеке өткізіледі.
2) АҚШ-та өтетін емтихандар (SAT I және SAT II) бағалау объектісі мен форматы жағынан ерекшеленеді. Әрбір жоғары оқу орны талапкерлерді екі емтиханның қайсысының нәтижесімен қабылдайтындығын өзі анықтайды. Егер жоғарыда аталған емтихандардың форматына тоқталып өтсек, SAT I барысында сыни ойлау, математика және тәжірибелік грамматика бағыттарында талапкерлердің білім, білік, дағдылары бағаланады; SAT II барысында барлық жалпы білім беру пәндер бойынша талапкерлердің пәндік білімдері тексеріледі.
3) Израильде жоғары оқу орнына түсу үшін талапкерлер психометриялық тест тапсырады. Ол тесттің құрылымы: сөздік ойлау, сандық ойлау, ағылшын тілі. Емтихан бір күнде өткізіледі және емтиханды көптеген тілде тапсыруға болады (иврит, ағылшын, испан тілі, араб тілі және т.б). Тест тапсырмаларының формасы біздің елде өте танымал – берілген жауаптардың ішінен 1 дұрыс жауап табуға арналған тапсырмалар. Тапсырмалардың мазмұны талапкерлердің сыни және логикалық ойлауын тексеруге бағытталған.
Жоғарыда айтылған халықаралық тәжірибені сараптау нәтижесін ескере отырып, 2020 жылғы ҰБТ форматын өзгертуді ұсынамыз.
ҰБТ-2020 барысында талапкерлердің білім, білік, дағдыларын келесі бағытта бағалауды ұсынамыз:
1) оқу сауаттылығы (талапкерлердің мәтіндерді түсіну, олардың мазмұнын өз мақсаттарына жету үшін қолдана алу және т.б);
2) математикалық сауаттылық (адамның өзі өмір сүретін әлемінде математиканың рөлін түсіну мен анықтай алу және жақсы негізделген математикалық пайымдарды айта алу, жасампаз, қызығушы және ойлаушы азаматқа тән қазіргі кездегі және болашақтағы қажеттіліктерді қанағаттандыру үшін математиканы қолдану мүмкіндігі);
3) практикалық грамматика (талапкерлердің лексика және грамматика ережелеріне сүйене отырып, сөз тіркестерін, одағай, шылау т.б тіл құралдарын дұрыс қолдана білуі).
Жоғарыда айтылған ойды қорыта келе, ҰБТ форматына өзгерістер келесі жоспар бойынша кезең-кезеңімен енгізілетін болады:
· 2017-2019 жылдары талапкерлер жоғары оқу орындарына түсу үшін таңдаған мамандықтарына сәйкес бейіндік пәндерден емтихан тапсырады;
· 2020 жылдан бастап кең көлемдегі білік, дағдыларын тексеруге бағытталған емтихан тапсырады (оқу сауаттылығы, математикалық сауаттылық, практикалық грамматика).
Мамандықтар бойынша оқу-әдістемелік бірлестік
Оқу-әдістемелік бірлестіктің құрамы (ғылым докторлары, кандидаттар, ұсынылған жоғары оқу орындарының саны және т.б.) __________________________________________________________________
1. Сіздің пікіріңіз бойынша ұсынылған ҰБТ форматы талапкерлерді іріктеуді жүзеге асыра ма?
2. Жоғары оқу орнына түскен кезде нақты мамандық бойынша бейіндік пән арқылы тереңдетілген білімді тексеру жеткілікті ме?
Егер қолдасаңыз, өз мамандықтарыңыз бойынша қандай бейіндік пәндерді ұсынасыз?
Егер қолдамасаңыз, неліктен? Жоғары оқу орындарына түсу емтихандарын қалай өткізуге болады?
НОВЫЙ ФОРМАТ ЕНТ-2017: предложение НЦТ
mylektsii.ru - Мои Лекции - 2015-2017 год. (0.151 сек.)Пожаловаться на материал